paragraph_text: Prvi škotski kralj koji je koristio ovu krunu bio je Jakov V., koji ju je dao izraditi za potrebe krunidbe svoje druge žene, Marije od Guisea 1540. godine. Za vrijeme Commonwealtha, tijekom uprave Olivera Cromwella, škotska kruna je 1651. godine bila sakrivena, zajedno sa žezlom i mačem, jer ju je Cromwell želio uništiti, kao što je već bio uništio engleske kraljevske krune. Zadnji put su korišteni 1651. godine, za krunidbu engleskog i škotskog kralja Karla II. Poslije sklapanja Zakona o Uniji 1707. godine, kojim je utemeljeno Kraljevstvo Velike Britanije, krunski dragulji su zaključani u Edinburškom dvorcu, nakon čega je zaboravljeno gdje su smješteni.